Diari Oficial de la Generalitat Valenciana


Sumari del DOGV 5948, del 05-02-2009 (2009/1176)

Informació pública del Pla General de Catarroja.
------------------------------------------------

### Dades del document

Número de DOGV
:   5948

Data del DOGV
:   05-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1176


Data del document
:   26-01-2009

Organisme emissor
:   Ajuntament de Catarroja

Tipus de document
:   Informació Pública

Descriptors 

:   * Catarroja
    * administració local
    * pla d'urbanisme

Informació pública del Pla General de Catarroja. [2009/1176]  
Per l'Ajuntament en Ple, en sessió de data 23 de gener de 2009, s'ha adoptat, entre altres, el següent acord la part dispositiva del qual indica:  
Primer  
Sotmetre a informació pública el document del Pla General d'Ordenació Urbana del municipi de Catarroja, junt amb l'informe de sostenibilitat ambiental, incorporat a este, a efectes de l'avaluació ambiental estratègica, durant el termini de 45 dies hàbils, per mitjà dels corresponents anuncis en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini, el projecte diligenciat del Pla General de Catarroja es trobarà depositat, per a la seua consulta pública, en l'Ajuntament de Catarroja.  
Segon  
Sol·licitar informes dels distints departaments i òrgans competents de les administracions exigits per la legislació reguladora de les seues respectives competències, llevat que ja s'hagueren aconseguit previs acords interadministratius. Excepte en este últim cas, serà preceptiu l'informe de les conselleries competents en educació i sanitat. L'informe de la conselleria competent en patrimoni cultural s'emetrà en els termes i condicions establits per la seua legislació reguladora.  
Tercer  
Sol·licitar dictamen de cada u dels municipis confrontants al terme municipal de Catarroja.  
Quart  
Sol·licitar informes de les empreses que gestionen o exploten infraestructures de servicis declarats essencials o d'utilitat pública.  
De conformitat amb l'article 562 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, s'indica la següent informació amb relació al pla que ha de ser objecte d'informació pública:  
a) Títol i contingut del projecte: Pla General de Catarroja junt amb la seua documentació complementària. Entre els documents exposats al públic es troba l'informe de sostenibilitat ambiental o document que fa els efectes, perquè puga ser examinat i formular-hi observacions durant el tràmit d'informació pública, de conformitat amb el que disposa la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
b) Este projecte i la seua documentació complementària es podrà consultar en les dependències de l'Ajuntament de Catarroja síties al camí Real, núm. 22, de 46845 Catarroja (València), durant l'horari d'oficina de 09.00 a 14.00 hores. Així mateix, es podrà realitzar consulta en l'oficina tècnica de l'Ajuntament els dilluns, dimecres i divendres de 12.00 a 14.00 hores. D'altra banda, durant el període d'informació pública, es podran consultar a un membre de l'equip redactor els documents per a aclariment de dubtes, prèvia cita concertada a través de l'Ajuntament de Catarroja. Finalment, es podrà consultar la documentació exposada al públic en la pàgina web de l'Ajuntament de Catarroja .  
c) El termini per a formular al·legacions serà de 45 dies hàbils a partir de la publicació de l'edicte en el Diari Oficial de la Comunitat Valenciana i estes es presentaran davant del Ple de l'Ajuntament de Catarroja que és l'òrgan competent per a resoldre-les.  
Catarroja, 26 de gener de 2009.- L'alcalde: Francisco Chirivella Peris.